Diari Oficial de la Generalitat Valenciana


Sumari del DOGV 5369, del 18-10-2006 (2006/11585)

Notificació a Cotass, SL, de la sentència dictada en les actuacions del juí ordinari número 728/2005.
-----------------------------------------------------------------------------------------------------

### Dades del document

Número de DOGV
:   5369

Data del DOGV
:   18-10-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/11973


Organisme emissor
:   Jutjat de Primera Instància Número 2 de Quart de Poblet

Tipus de document
:   Edicte

Notificació a Cotass, SL, de la sentència dictada en les actuacions del juí ordinari número 728/2005. [2006/Q11068]  
Procediment: assumpte civil 728/2005  
Juí: juí ordinari 728/2005  
Part demandant: Cordavy Distribuciones, SL  
Part demandada: Cotass, SL   
En el juí a què es fa referència s'ha dictat la resolució el text de la qual, literalment, diu així:  
«Sentència número 58/2006  
Quart de Poblet, 7 de juny de 2006  
Rocío Moreno de Viana-Cárdenas, jutgessa del Jutjat de Primera Instància i Instrucció número 2 de Quart de Poblet, ha vist les presents actuacions d'ordinari número 728/2005, seguides davant este jutjat a instància de Cordavy Distribuciones, SL, representada pel procurador Alberto Mallea Catalá i assistida pel lletrat Roberto Florencio Domínguez, contra Cotass, SL, declarada en rebel·lia.  
Antecedents de fet  
1. Que l'esmentat procurador, en la representació que té, en data 16 de setembre de 2004, va presentar demanda en la RUE de València que per torn li va tocar a este jutjat el dia 17 de setembre, contra la demandada indicada, en la qual en síntesi al·legava que la demandant, mercantil dedicada a la venda a l'engròs de materials de construcció, havia subministrat a la demandada diverses partides per la quantia de 273.595,97 euros, que les factures corresponents havien resultat impagades i que, a través de carta certificada amb justificant de recepció, es va requerir el pagament a la demandada.  
Adduïa els fonaments de dret que considerava aplicables i acabava demanant que es dictara sentència estimatòria de les seues pretensions, amb expressa imposició de costes a la part demandada.  
2. Plantejada la qüestió de competència territorial, resolta a favor d'este jutjat i una vegada admés a tràmit el procediment, es va traslladar la demanda a l'entitat demandada, i la va declarar en rebel·lia mitjançant la provisió de data 3 d'abril de 2006.  
3. Que les parts van ser convocades a compareixença prèvia i que només la demandant va comparéixer, la qual va ratificar la demanda i va sol·licitar que la documental aportada es considerés reproduïda. Atés que l'esmentada documental no constava impugnada, es van declarar les actuacions concloses per a sentència.  
4. En este procediment s'han observat totes les prescripcions legals.  
Fonaments jurídics  
1. Mitjançant la present demanda, la part actora exercita contra la demandada acció de compliment contractual, i al·lega en suport de la seua pretensió els articles 1.089, 1.091, 1.254, 1.258 i 1.255 del Codi Civil en matèria d'obligacions i contractes, i els articles 1.750 i 1.755 del mateix cos legal, en matèria de comodat i interessos en simple préstec.  
2. D'acord amb la prova que consta en actuacions, resulta acreditat, en virtut dels albarans aportats per l'actora, com a documents 1 a 89 dels que s'adjunten a la demanda, que es va sol·licitar el lliurament de les mercaderies que s'hi indiquen, i que es van expedir factures (documents 90 a 114 dels que s'adjunten a la demanda) pagadores a 90 dies, pels imports que s'hi reclamen. La demandada va ser requerida de pagament mitjançant carta certificada (documents 115 i 116), i va resultar acreditat així mateix l'impagament, atesa la incompareixença de la demandada a la qual correspon la càrrega de provar el compliment de la seua obligació, i es va procedir en conseqüència a estimar la reclamació objecte d'este procediment.  
3. D'acord amb el que disposa l'article 394 de la Llei d'Enjudiciament Civil, procedix imposar les costes d'este procediment a la part demandada.  
Vists els articles esmentats i els altres aplicables de manera pertinent.  
Decisió  
Que amb l'estimació íntegra de la demanda formulada per Coroavy Distribuciones, SL, contra Cotass, SL, condemne la demandada a pagar a l'actora la quantitat de 273.596,97 euros, més l'interés legal, amb expressa imposició de les costes del present procediment.  
Notifiqueu esta resolució a les parts, i feu-los saber que contra esta es pot interposar un recurs d'apel·lació davant este jutjat en el termini de cinc dies comptadors des de l'endemà de la notificació de la present resolució.  
Esta és la meua sentència, jutjant en esta instància, que pronuncie, mane i firme».  
Atés el desconeixement de l'actual domicili o residència de la part demandada, mitjançant la provisió de 15 de setembre de 2006 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat, per a portar a efecte la diligència de notificació de sentència.  
Quart de Poblet, 15 de setembre de 2006.. La secretària judicial: Paula Altagracia Pozo Bouzas.